హర్‌సిమ్రత్ కౌర్ బాదల్

హర్‌సిమ్రత్ కౌర్ బాదల్ (జననం 25 జూలై 1966) భారతదేశానికి చెందిన రాజకీయ నాయకురాలు. ఆమె నరేంద్ర మోదీ మంత్రివర్గంలో 26 మే 2014 నుండి 17 సెప్టెంబర్ 2020 వరకు కేంద్ర ఫుడ్ ప్రాసెసింగ్ (ఆహార శుద్ధి) పరిశ్రమల శాఖ మంత్రిగా పని చేసింది. హర్‌సిమ్రత్ కౌర్ బాదల్ రైతు సంబంధిత ఆర్డినెన్స్‌లు & చట్టాలకు వ్యతిరేకంగా 17 సెప్టెంబర్ 2020న తన మంత్రి పదవికి రాజీనామా చేసింది.

రాజకీయ జీవితం
హర్‌సిమ్రత్ కౌర్ బాదల్  పంజాబ్ మాజీ ఉప ముఖ్యమంత్రి, శిరోమణి అకాలీదళ్ అధ్యక్షుడు సుఖ్‌బీర్ సింగ్ బాదల్ భార్య. ఆమె 2009లో జరిగిన పార్లమెంట్ ఎన్నికల్లో బటిండా నియోజకవర్గం నుండి శిరోమణి అకాలీదళ్ అభ్యర్థిగా పోటీ చేసి భారత జాతీయ కాంగ్రెస్ అభ్యర్థి రణిందర్ సింగ్‌పై 120,960 ఓట్ల మెజారిటీతో గెలిచి 15వ లోక్‌సభకు ఎంపీగా ఎన్నికైంది. హర్‌సిమ్రత్ బాదల్ 2014లో శిరోమ‌ణి అకాలీద‌ళ్ అభ్యర్థిగా పోటీ చేసి కాంగ్రెస్ - పీపుల్స్ పార్టీ ఆఫ్ పంజాబ్ ఉమ్మడి అభ్యర్థి మన్‌ప్రీత్ సింగ్ బాదల్‌ను ఓడించి బటిండా నుండి రెండోసారి ఎంపీగా ఎన్నికై నరేంద్ర మోదీ ప్రభుత్వంలో కేంద్ర ఫుడ్ ప్రాసెసింగ్ (ఆహార శుద్ధి) పరిశ్రమల శాఖ మంత్రిగా  భాద్యతలు చేపట్టింది.

హర్‌సిమ్రత్ కౌర్ బాదల్ 2019లో జరిగిన పార్లమెంట్ ఎన్నికల్లో బటిండా నియోజకవర్గం నుండి మూడోసారి ఎంపీగా ఎన్నికై నరేంద్ర మోదీ ప్రభుత్వంలో కేంద్ర ఆహార శుద్ధి ప‌రిశ్ర‌మ‌ల శాఖ మంత్రిగా భాద్యతలు చేపట్టి వ్యవసాయ రంగంలో సంస్కరణల కోసం కేంద్రం తెచ్చిన బిల్లులకు వ్యతిరేకంగా 17 సెప్టెంబర్ 2020న మంత్రి పదవికి రాజీనామా చేసింది.

మూలాలు

1966 జననాలు
16వ లోక్‌సభ సభ్యులు